Държавен вестник, бр. 64, 2024 г., стр. 7

БРОЙ  64	
Д Ъ Р Ж А В Е Н  В Е С Т Н И К 	
СТР.  7  
7. ИЗПОЛЗВАНА ЛИТЕРАТУРА.
№
Наименование
1.  Закон за отбраната и въоръжените сили на Република България (обн., ДВ, бр. 35 от 12.05.2009 г.; 
посл. изм., ДВ, бр. 2 от 5.01.2024 г.)
2.  Актуализирана Стратегия за национална сигурност на Република България (обн., ДВ, бр. 26 
от 23.03.2018 г.)
3.  Програма за развитие на отбранителните способности на Въоръжените сили на Република 
България (обн., ДВ, бр. 13 от 16.02.2021 г.)
4.  Програма за инвестиции в отбраната до 2032 (приета с Решение № 848/30.11.2023 г., подлежи 
на приемане от НС)
5.  План за развитие на Въоръжените сили на Република България до 2026 г. (обн., ДВ, бр. 38 от 
11.05.2021 г.; посл. изм., ДВ, бр. 100 от 1.12.2023 г.)
6.  Доктрина за Въоръжените сили на Република България (НП-01, изд. А, утв. МЗ № ОХ-
1244/4.12.2017 г., в процес на актуализиране)
7.  Доктрина за провеждане на операции (НП-3, изд. А, утв. МЗ № ОХ-863/23.10.2018 г.)
8.  Доктрина за морски операции (НП-3.1, изд. А, утв. МЗ № ОХ-7/3.01.2023 г.)
9.  Ръководство за проектно управление в МО, СППМО и БА (МЗ ОХ-470/17.05.2022г.)
4857
РЕШЕНИЕ
за ускоряване и завършване на процеса по 
практическата подготовка за приемане на 
еврото в Република България
Народното събрание на основание чл. 86, 
ал. 1 от Конституцията на Република България
Р Е Ш И :
1. Министерският съвет, в координация с 
Българската народна банка, да ускори и за­
върши процеса по практическата подготовка 
за приемане на еврото в Република България.
2. Във връзка с т. 1 да се предприемат 
следните действия:
2.1. Законът за въвеждане на еврото в Ре­
публика България, внесен от Министерския 
съвет в Народното събрание на 4 юли 2024 г., 
да се разгледа приоритетно през Първата 
сесия на 50-ото Народно събрание.
2.2. Министерският съвет, в координация 
с Българската народна банка и другите отго­
ворни институции, след приемането на закона 
по т. 2.1 от Народното събрание, да завърши в 
определените в Закона за въвеж­дане на еврото 
в Република България срокове изготвянето 
на нормативната рамка по прилагането на 
същия закон, с оглед на правната и институ­
ционална сигурност на бизнеса и гражданите.
2.3. Министерският съвет, в координация 
с Българската народна банка и другите от­
говорни институции, да завърши процеса на 
техническа подготовка за приемане на еврото 
в тримесечен срок от приемане на Решението 
на Съвета на Европейския съюз за отмяна 
на дерогацията на Република България, на 
основание чл. 140, параграф 2 от Договора 
за функционирането на Европейския съюз.
2.4. Министерският съвет, съвместно с 
Българската народна банка, да предприеме 
при необходимост законодателни и админи­
стративни мерки, съгласувани с Народното 
събрание, за постигане на конвергентните 
критерии за членство в еврозоната.
2.5. Министерският съвет, по предложение 
на Министерството на финансите, да изиска, 
в съответствие с чл. 140, параграф 1 от Дого­
вора за функционирането на Европейския 
съюз, изготвянето на извънредни конвер­
гентни доклади от Европейската комисия и 
Европейската централна банка, не по-късно 
от две седмици след като Република Бълга­
рия изпълни критерия за ценова стабилност.
2.6. Министерството на финансите да 
положи всички усилия за договаряне на 
най-кратки срокове за изготвянето на докла­
дите по т. 2.5 от Европейската комисия и 
Европейската централна банка и приемането 
на Решението по т. 2.3.
2.7. В случай че Република България 
изпълни критерия за ценова стабилност до 
31 декември 2024 г., Министерският съвет 
да изиска дата за приемане на страната в 
еврозоната от 1 юли 2025 г.
3. Република България приема еврото при 
запазване на официалния валутен курс на 
лева към еврото, равен на централния курс 
от 1,95583 лева за 1 евро.
Решението е прието от 50-ото Народно 
събрание на 26 юли 2024 г. и е подпечатано 
с официалния печат на Народното събрание.
Председател на Народното събрание: 
Рая Назарян
4858